Beauty Revealed

Beauty Revealed () je autoportrét Sarah Goodridgeovej z roku 1828, ktorý zobrazuje obnažené prsníky a ružové bradavky autorky. Čelný pohľad na dielo ukazuje oblasť od spodnej časti kľúčnej kosti až po oblasť tesne pod prsníkmi. Prsníky sú modelované v gradácii farieb a odtieňov, čo vytvára trojrozmerný efekt, a sú individualizované znamienkom krásy pravého prsníka.KORNHAUSER, Elizabeth. Sarah Goodridge. 2022. In:  Hoci mala Goodridgeová v čase maľovania tejto miniatúry 40 rokov, podľa umeleckého kritika Chrisa Packarda jej prsníky vyzerajú mladšie s „rovnováhou, bledosťou a vztlakom“, do ktorého čiastočne presakuje harmónia svetla a farby. Použitie tenkej slonoviny umožňuje svetlu presvitať, čo poskytuje „jemnú, no éterickú žiaru“. Prsníky sú orámované vírom bledej látky, ktorá čiastočne odráža svetlo.

Goodridgeová darovala tento portrét štátnikovi Danielovi Websterovi, ktorý bol častým objektom jej malieb a po smrti manželky možno aj jej milencom; je možné, že ho týmto chcela vyprovokovať k sobášu. Hoci sa Webster oženil s inou ženou, jeho rodina portrét uchovávala až do 80. rokov 20. storočia, kedy bol vydražený v Christie's a v roku 1981 ho získali Gloria a Richard Manneyovci. V roku 2006 obraz získalo Metropolitan Museum of Art v New Yorku. Dielo sa chápalo ako erotické, ale aj ako vyjadrenie sebavedomej sexuality umelkyne.

Maľba s rozmermi 6,7 x 8 cm je dnes umiestnená v koženom puzdre s výklopným vekom a dvoma sponami; pôvodne bola umiestnená na papierovom podklade, ktorý mal na zadnej strane dátum „1828“. Dielo je akvarelovou maľbou na slonovinovej kosti, dostatočne tenkej na to, aby cez ňu presvitalo svetlo a tým umožnilo zobrazeným prsníkom „zažiariť“. Pre americké miniatúry bolo toto médium bežné a Goodridgeová bola zručná v tvarovaní a príprave slonovinových plakiet pre svoje portréty.KORNHAUSER, Elizabeth. Sarah Goodridge. 2022. In:  V tomto prípade médium slúžilo aj ako prirovnanie k telu, ktoré bolo na ňom prezentované, keďže poskytovalo povrch, ktorého sa dalo dotknúť hmatom, čo nahrádzalo zobrazený subjekt. Pri miniatúrach zo začiatku 19. storočia bola takáto fyzická zložka bežná a literatúra tohto obdobia opisuje miniatúry ako také, ktoré sa hladili, s ktorými sa rozprávalo alebo dokonca také, ktoré sa bozkávali.

 Referencie 

 Iné projekty 

 Zdroj 

Kategória:Obrazy USA
Kategória:Prsník